በሰሜን ኮርያ ታስረው የነበሩት ሦስት አሜሪካውያን
ፕረዚዳንት ዶናልድ ትረምፕ በሰሜን ኮርያ ታስረው የነበሩት ሦስት አሜሪካውያን ተፈተው ከውጭ ጉዳይ ሚኒስትር ማይክ ፖንፐዮ ጋር ወደ ሀገራቸው እየተመለሱ መሆናቸውን ገልፀዋል።ትረምፕ ዛሬ ይህን ያስታወቁት “ሦስቱ በደህና የጤንነት ሁኔታ የሉ ይመስላል” ሲሉ በትዊተር ባስለታለፉት መልዕክት ነው። የተፈቱት አሜካውያን ሀገራቸው ሲገቡ እንደሚቀበሏቸውም ገልፀዋል።የአሜሪካው የውጭ ጉዳይ ሚኒስትር ትረምፕና የሰሜን ኮርያው መሪ ኪም ጆንግ ኡን ስለሚያደርጉት ንግግር ለመዘጋጀት ነበር ሰሜን ኮርያ የሄዱት።ቶኒ ኪምና ኪም ሃክ ሶንግ የተባሉት አሜሪካውያን በፕዮንግያንግ የሳይንስና የቴክኖሎጂ ዩኒቨርሲቲ ያስተምሩ ነበር። ባለፈው ዓመት የታሰሩት በፀረ መንግሥት ተግባር ተሳትፈዋል። መንግሥትን ለመገልበጥ ሞክረዋል በሚል ክስ ነበር።ኪም ዶንግ ቹል የተባላው ደግሞ ከሦስት ዓመታት በፊት በሥለላ ተግባር ተከሶ የአሥር ዓመታት የከባድ ሥራ እሥራት ተበይኖበት ነበር።